31.10.2022
SK
Úradný vestník Európskej únie
C 418/13
3.
Vzťahuje sa oslobodenie od zodpovednosti podľa článku 14 ods.
1 smernice 2000/31/ES aj na zodpovednosť poskytovateľa služby uloženia informácií a ich výberu prostredníctvom vyhľadávača za spôsob jej poskytovania, ak tento spôsob podnecuje príjemcov služby k ukladaniu informácií bez súhlasu majiteľov autorských práv k týmto informáciám, pričom poskytovateľ služby sa na porušovaní autorských práv aktívne nezúčastňuje
(1)
Smernica 2000/31/ES Európskeho parlamentu a Rady z 8. júna 2000 o určitých právnych aspektoch služieb informačnej spoločnosti na vnútornom trhu, najmä o elektronickom obchode (Ú. v.
EÚ, L 178, 2000, s. 1; Mim. vyd.
13/025, s. 399).
Žaloba podaná 30. augusta 2022 – Európska komisia/Španielske kráľovstvo (Vec C-576/22) (2022/C 418/16) Jazyk konania: španielčina Účastníci konania Žalobkyňa: Európska komisia (v zastúpení: C.
Hermes a E. Sanfrutos Cano, splnomocnení zástupcovia)
Žalovaný: Španielske kráľovstvo
Návrhy žalobkyne — určiť, že Španielske kráľovstvo tým, že neoznačilo ako pásma ohrozené dusičnanmi v regiónoch Kastília-León, Extremadura, Galícia, Baleárskych ostrovoch, Kanárskych ostrovoch, Madride a autonómnom spoločenstve Valencia pásma zberu stekaním (povrchové vody) alebo presakovaním (podzemné vody) relevantné pre každý z meracích bodov uvedených v žalobe; nestanovilo v akčných programoch pre Aragónsko, Kastília-La Mancha, Kastília-León, Extremadura a Madrid potrebné opatrenia a neprijalo doplňujúce opatrenia alebo účinnejšie postupy v súvislosti s eutrofizáciou pre celú krajinu a v prípade znečistenia dusičnanmi pre autonómne spoločenstvá vykazujúce tendenciu zvyšovania znečistenia v meracích bodoch pásiem ohrozených dusičnanmi, konkrétne v regiónoch Aragónsko, Kastília-La Mancha, Kastília-León a Murcia, si nesplnilo povinnosti, ktoré mu vyplývajú z článku 3 ods.
4 a článku 5 ods.
4 (v spojení s prílohami II a III) a 5 smernice Rady 91/676/EHS (1) z 12. decembra 1991 o ochrane vôd pred znečistením dusičnanmi z poľnohospodárskych zdrojov,
— zaviazať Španielske kráľovstvo na náhradu trov konania.
Žalobné dôvody a hlavné tvrdenia Vo svojej žalobe Komisia uvádza tri žalobné dôvody.
V prvom žalobnom dôvode Komisia uvádza, že Španielske kráľovstvo nesplnilo povinnosti, ktoré um vyplývajú z článku 3 ods.
4 smernice 91/676/CEE.
Komisia sa domnieva, že Španielske kráľovstvo porušilo toto ustanovenie v regiónoch KastílaLeón, Extremadura, Galícia, Baleárskych ostrovoch, Kanárskych ostrovoch, Madride a autonómnom spoločenstve Valencia, pretože naďalej existujú pásma, ktoré nie sú označené ako pásma ohrozené dusičnanmi, ani neboli zahrnuté do už existujúcich pásiem ohrozených dusičnanmi, hoci údaje získané pomocou siete kontroly znečistení zapríčinených dusičnanmi z poľnohospodárskych zdrojov odôvodňujú takéto označenie alebo takéto zahrnutie.